Det+politiske+spil

Hvis man var politiker i Rom, var det vigtigt at forstå det politiske spil og spillereglerne. I bogen kan man se et brev skrevet til en politiker (Marcus Tullius Cicero), hvor det står beskrevet hvordan man førte valgkamp.
 * Det Politiske Spil, (s. 48-50 i Romerriget) **

En vigtig spilleregel i det politiske spil, var at fremstå som et godt og gavmildt menneske. Et menneske, man kunne have tillid til. Og et menneske med gode talergaver. Det handlede om at skjule sine negative sider. (§44) En anden vigtig spilleregel, var at have et stort netværk, og vise folk at man havde et stort netværk. (§18 og 3) Det var også godt at være venner med kendte folk, så man derigennem kunne gøre reklame. (§18) Man kunne fremme sin egen position, hvis man fik startet rygter om de andre, og fik dem til at fremstå dårligt. (§50) Det var også vigtigt, at føre en valgkamp med meget pragt, så man kunne vise folket, at man var velstående. (§52) Under selve valgkampen snakkede man ikke om politik, men var derimod fokuseret på, at vise sine menneskelige kvaliteter frem.(§53) Man skulle så vidt som muligt henvende sig til alle befolkningsgrupper. (§29)

Man kan se hvordan roms politiske spil, på ydersiden fremstod demokratisk, men var enormt manipulerende, og ikke handlede så meget om konkrete politiske sager.

// 'Romerriget -et magtsystems opståen, udvikling og sammenbrud´af Knud Helles, forlaget Columbus //